hotchpotch/miracl-hf-unified huggingface dataset:
দাহার
দাহার (বৈজ্ঞানিক নাম: "Vagrans egista (Cramer)") এক প্রজাতির মাঝারি আকারের প্রজাপতি । এরা ‘নিমফ্যালিডি’ গোত্রের সদস্য।
দাহারের প্রসারিত অবস্থায় ডানার আকার ৫৫-৬৫ মিলিমিটার দৈর্ঘ্যের হয়।
ভারতে প্রাপ্ত দাহার এর উপপ্রজাতি হল-এই জাতীয় প্রজাপতিটি ভারতের উত্তরাখণ্ড এর পূর্বাঞ্চল থেকে পূর্ব হিমালয় এবং উত্তর-পূর্ব ভারতে দেখা যায়। এছাড়া আসাম, ফিলিপাইন এও দেখা যায়।
এই প্রজাপতি দ্রুত বেগে ওড়ে এবং উড়ান ছোট হয়। সাধারনত পাহাড়ের পাদদেশ থেকে ২২০০ মিটার উচ্চতা পর্যন্ত এবং জঙ্গলের পাশে পাহাড়ী ঝর্নার ধারে এদের ওড়া-ওড়ি করতে দেখা যায়। গাছের উপর ২-৩ মিটার উচ্চতায় এদের দেখা মেলে। ভেজা মাটিতে এবং নদীর পাড়ের ভেজা বালিতে বসে জলপান করতে দেখা যায়।
ওপো ইলেক্ট্রনিকস
ওপো ইলেক্ট্রনিকস চীনের একটি বৈদ্যুতিক পণ্য উৎপাদক সংস্থা; যার প্রধান কার্যালয় ডংগুয়ান, গুয়াংডনে অবস্থিত। সংস্থাটি স্মার্টফোন, ব্লু-রে প্লেয়ার ইত্যাদি উল্লেখ্য বৈদ্যুতিক সরঞ্জাম উৎপদান করে। ওপো সংস্থাটি ২০০৪ সালে প্রতিষ্ঠিত হয় এবং ২০১৬ সালে ওপো (OPPO) নামটি ব্রান্ড নাম হিসেবে বিশ্বব্যাপী নিবন্ধিত করা হয়।
ওপো মায়ানমার, ওপো ফিলিপিন, ওপো ভিয়েতনাম, ওপো থাইল্যান্ড, ওপো মোরা, ওপো ইন্ডিয়া, ওপো এবিবি হিসেবপ রিল হাজিরায়, ওপো পাকিস্তান, ওপো বাংলাদেশ ও ওপো চীন হচ্ছে ওপো ইলেক্ট্রনিকসের অঞ্চলিক শাখা যেগুলি স্থানীয় চাহিদা অনুযায়ী তাদের পণ্য উৎপাদন করে।
ওপো ডিজিটাল ওপো দ্বারা নিয়ন্ত্রিত একটি আলাদা বিভাগ-সংস্থা। যা ২০০৪ সালে যুক্তরাষ্ট্রের ক্যালিফোর্নিয়াতে প্রতিষ্ঠা করা হয়। এটি তার ডিভিডি ব্লু-রে প্লেয়ার ইত্যাদি পণ্যের জন্য পরিচিত।
এর মূল প্রস্তুতকেন্দ্রগুলো চিনে অবস্থিত হলেও , এখন ভারতে মোবাইলের কারখানা করেছে। নয়ডায় স্মার্টফোন প্রস্তুতকেন্দ্র রয়েছে।
বিবিকে ইলেক্ট্রনিকস
বিবিকে ইলেক্ট্রনিকস কর্পোরেশন (, বিবিকে ইলেক্ট্রনিকস নামেও পরিচিত, ) বিশেষত দূরদর্শন, এমপি৩ প্লেয়ার, ডিজিটাল ক্যামেরা, ও স্মার্টফোন উৎপাদনকারী চৈনিক সংস্থা (company)। সংস্থাটি তার স্মার্টফোনের মতো পণ্যগুলি ওপো, ভিভো ও ওয়ানপ্লাস ইত্যাদি ব্রান্ড নামে বজারে বিক্রি করে। এবং ব্লু-রে ডিস্ক প্লেয়ার ও হেডফোন ইত্যাদি ওপো ডিজিটাল বিভাগের মাধ্যমে বাজারজাত করে। বিবিকে ইলেক্ট্রনিকসের সদরদপ্তর চীনের ডংগুয়ানে অবস্থিত। বিবিকে ইলেক্ট্রনিকস "ইমূ" (imoo) নামে আরও একটি মোবাইল ফোন বিক্রেতা সংস্থার প্রতিষ্ঠা করতে যাচ্ছে।
ভিভো মোবাইল
ভিভো মোবাইল হচ্ছে একটি চৈনিক বহুজাতিক প্রযুক্তি সংস্থা যা স্মার্টফোন উৎপাদন, উন্নয়ন, ও সফটওয়ার, যন্ত্রপাতি এবং অনলাইন পরিষেবা প্রদান করে। এটি ২০০৯ সালে বিবিকে ইলেক্ট্রনিকসের সাব-ব্রান্ড হিসেবে প্রতিষ্ঠিত করা হয়েছিল। ব্রান্ডটি, ব্যবহারকারীদের হাই-ফাই চিপের দ্বারা উচ্চমানেরর অডিওর অভিজ্ঞতা প্রদানের উপর ধ্যান কেন্দ্রিত করে। পরে সংস্থাটি ভিভো অ্যাপপ স্টোর, আইম্যানেজার সহ ফানটাচ ওএস নামক একটি অ্যান্ড্রয়ড অপারেটিং সিস্টেমের উদ্ভাবন করে।
২০১২ সালে ভিভো এক্স১ মডেলের স্মার্টফোন বাজারে আনে, সেসময় এটি বিশ্বের পাতলাতম স্মার্টফোন ছিল। এক্স১ ভিভোর প্রথম এমন ফোন ছিল যাতে হাই-ফাই চিপ ব্যবহার করা যেত। এক্স১ ফোনটি আমেরিকার আধঠিকাদার সংস্থা সাইরাস লজিক দ্বারা উন্নতি করা হয়েছিল। ভিভো ২০১৩ সালে পৃথিবীর প্রথম ২কে-রেজোলিউশনের স্ক্রিনওয়ালা ফোন এক্সপ্লে৩এস বাজারে আনে।
২০১৫ সালে সংস্থাটি "পৃথিবীর ১০ বৃহৎ মোবাইল উৎপাদকে" পরিণত হয় এবং বাজার শেয়ার ২.৭ শতাংশে দাঁড়ায়।
মালালাই-এ-ম্যায়ওয়ান্দ
মালালাই-এ-ম্যায়ওয়ান্দ (), যিনি মালালা (), বা মালালাই আন্না (, আফগানিস্তানের একজন জাতীয় বীরাঙ্গনা ছিলেন যিনি ১৮৮০ খ্রিস্টাব্দের ২৭শে জুলাই ব্রিটিশদের বিরুদ্ধে দ্বিতীয় ইঙ্গ-আফগান যুদ্ধ চলাকালীন ম্যায়ওয়ান্দের যুদ্ধে স্থানীয় বাসিন্দাদের সঙ্গে যুদ্ধযাত্রা করেন এবং মুহাম্মদ আইয়ুব খানের সঙ্গে এই যুদ্ধে অংশগ্রহণ করে আফগানদের বিজয়ের কারণ হন। তাঁকে আফগানদের জোন অব আর্ক ও মলি পিচার হিসেবেও গণ্য করা হয়। পাকিস্তানের নারী অধিকার কর্মী মালালা ইউসুফজাই এবং আফগান আন্দোলনকর্মী ও রাজনীতিবিদ মালালাই জোয়ার নাম তাঁর নামে নামকরণ করা হয়।
দেয়াল পত্রিকা
দেয়াল পত্রিকা বা দেয়ালিকা () হল বিজ্ঞপ্তি বোর্ডে প্রকাশিত এক ধরণের সাময়িকপত্র; বিশেষত কোন শিক্ষা প্রতিষ্ঠানে যেখানে শিক্ষার্থী এবং প্রতিষ্ঠানের অন্যান্য সদস্যগণ একে অপরের সঙ্গে ভাগাভাগি করতে নিজেদের প্রবন্ধ, কবিতা, অঙ্কন এবং অন্যান্য রচনা প্রকাশ করতে পারে। কখনো কখনো এই প্রকাশনা কোলাজ আকারে হয়ে থাকে। দেয়ালে হাতের লেখার পত্রিকা প্রকাশিত হয় বলে এটা দেয়াল পত্রিকা বলা হয়ে থাকে যা সংক্ষেপে দেয়ালিকা নামেও পরিচিত।
দেয়াল পত্রিকা প্রথম প্রকাশের সঠিক ইতিহাস এখনো নির্দিষ্ট হয়নি। প্রাচীন যুগ থেকে মুদ্রণ যন্ত্র, টাইপরাইটার এবং কম্পিউটার ব্যবহার শুরু হবার পূর্বে বিশ্বের বিভিন্ন শিক্ষা প্রতিষ্ঠানে হাতে লেখার এ নান্দনিক সাহিতপত্র বা হাতের লেখা পত্রের ব্যাপক প্রচলন ছিল। বর্তমান সময়েও বিভিন্ন শিক্ষা প্রতিষ্ঠান এবং সামজিক সংগঠনের ব্যানারে নানা উপলক্ষ্যে দেয়াল পত্রিকা প্রকাশ করতে দেখা যায়।
দেয়াল পত্রিকার নির্দিষ্ট কোন বিষয় নেই। সাধারণত দেয়াল পত্রিকার মাধ্যমে নবীণদের সাহিত্য বা সৃজনশীল লেখা প্রকাশ করা হয়ে থাকে। এর মাধ্যমে শিক্ষার্থীরা নিজেদের চারপাশের পরিবেশ, প্রতিবেশ, মনোজগৎতের ক্রিয়া-প্রতিক্রিয়ার বিহপ্রকাশ ঘটানোর সুযোগ যায়। শিক্ষার্থীরা এর লেখক বা প্রতিবেদক এবং সম্পাদক ও নকশাকার। কখনো কখনো দেয়াল পত্রিকায় প্রকাশিত হয় নিজেদের গল্প, কবিতা, ছড়া, ইতিহাস, ঐতিহ্য ইত্যাদি নানা প্রসঙ্গ।
গঠন, আকার ও আকৃতির দিক থেকেও দেয়ালপত্রিকাগুলো স্বতন্ত্র বৈশিষ্ট্যের।
বাংলাদেশে দেয়াল পত্রিকার ইতিহাস বেশ প্রচীন। সাধারণত শিক্ষা প্রতিষ্ঠানে বিভিন্ন উৎসবে এই দেয়াল পত্রিকা প্রকাশের আয়োজন করা হয়ে থাকে। ২০০৮ সালে দেশের মানবাধিকার সংস্থা আইন ও সালিশ কেন্দ্রের সহযোগিতায় ঢাকার বাংলা একাডেমি প্রাঙ্গনে প্রথম জাতীয় দেয়াল পত্রিকা উৎসব ও প্রতিযোগিতার আয়োজন করা হয়। প্রতিবছর এই আয়োজন হয়ে থাকে। ২০১৫ সাল থেকে বাংলাদেশের উপকূল অঞ্চলের ৫০টি শিক্ষা প্রতিষ্ঠানে এক যোগে দেয়াল পত্রিকা প্রকাশের উৎসব আয়োজিত হয়ে আসছে।
ভিভো (টেলিযোগাযোগ)
ভিভো (, পর্তুগিজ অর্থ "জীবিত"), আইনত "তেলেফনিকা ব্রাজিল" হিসেবে পরিচিত, ব্রাজিলের একটি বৃহৎ টেলিকমিউনিকেশন সংস্থা। এর সদরদপ্তর ব্রাজিলের রাজধানী সাও পাউলোতে অবস্থিত।
এই সংস্থাটি আসলে রাষ্ট্রায়ত্ত মনোপলী টেলিকম সংস্থা তেলেব্রাস নামে প্রতিষ্ঠা করা হয়। ১৯৯৮ সালে, তেলেব্রাস আলাদা করা হয় এবং বেসরকারীকরণ করা হয়। তখন এটিকে তেলেসপ নামে ডাকা হতে থাকে। তেলেসপ নামটি ১৯৯৮ সালে পুনর্পরিবর্তন করে তেলেফনিকা করা হয়। ১৫ এপ্রিল ২০১২ সালে আবার নাম পরিবর্তন করে ভিভো নামকরণ করা হয়। "মুভিস্টার" এর মতো ব্রান্ডের জন্যেও সংস্থার নাম হিসেবে ভিভোই ব্যবহার করা হয়। বর্তমানে তেলেফনিকা ব্রান্ডটি শুধুমাত্র তেলেফনিকা ব্রাজিল গ্রুপের জন্য ব্যবহার করা হয়
ভিভো অধিনস্থ ব্রান্ডগুলি নিচে দেওয়া হল:-তেলেফনিকা, পর্তুগাল টেলিকম ছাড়াও বিভিন্ন ব্রাজিলীয় টেলিকম মিলে ২০০৩ সালে একটি মোবাইল পরিষেবা প্রদানকারী সংস্থা প্রতিষ্ঠা করে যা "ভিভো মোভেল" হিসেবে নামকৃত। বর্তমানে এটি ব্রাজিলের সর্ববৃহৎ টেলিকম সংস্থা যার প্রায় ৭৬ মিলিয়ন উপভোক্তাদের পরিষেবা প্রদান করে।
বাসুকী (তারামণ্ডল)
বাসুকী () অধুনিক ৮৮টি তারামণ্ডলের সর্ববৃহৎ; যা ১৩০৩ বর্গডিগ্রী পরিমাপ বিশিষ্ট। তথা এই তারামণ্ডলটি ১০০ ডিগ্রী দৈর্ঘ্য সহ সর্বোচ্চ দৈর্ঘ্য বিশিষ্ট তারামণ্ডল, যা দক্ষিণে তুলা ও Centaurus এবং উত্তরে কর্কট মণ্ডল পর্যন্ত বিস্তৃত।
অলিম্পিকে সান মারিনো
সান মারিনো প্রথম অলিম্পিক গেমসে অংশগ্রহন করে ১৯৬০ গ্রীষ্মকালীন অলিম্পিক গেমসের মাধ্যমে, অভিষেকের পর থেকে তারা ১২টি গ্রীষ্মকালীন এবং ৭টি শীতকালীন গেমসে প্রতিদ্বন্দ্বিতা করেছে। কিন্তু এ পর্যন্ত কোন পদক জিততে পারেনি।
সান মারিনোর সবচেয়ে সফল অলিম্পিক ক্রীড়াবিদ হলো ফ্রান্সিসকো এমিচি এবং এমানুয়েল ফেলিচি, তারা দুজনে ২০০৪ গ্রীষ্মকালীন অলিম্পিকের শ্যুটিংয়ে ফাইনালে উঠেছিলেন।
ন্যাথানিয়েল হথর্ন
ন্যাথানিয়েল হথর্ন একজন আমেরিকান উপন্যাসিক, ডার্ক রোম্যান্টিক এবং ছোটগল্প লেখক।
হথর্ন ১৮০৪ সালে ম্যাসাচুসেটসের সালেম গ্রামে জন্মগ্রহণ করেন। তার পিতা ন্যাথানিয়েল হথর্ন এবং মাতা এলিজাবেথ ক্লার্ক ম্যানিং। তার পূর্বপুরুষদের মধ্যে রয়েছে জন হথর্ন, যিনি সালেম উইচ ট্রায়ালের একজন বিচারক ছিলেন এবং তিনি কখনো তার এই কাজের জন্য অনুতপ্ত হননি। ন্যাথানিয়েল পরবর্তিতে তার নামের সাথে w যোগ করে Hathorne থেকে Hawthorne করেন তার পূর্বপুরুষদের সাথে সম্পর্ক গোপন করতে। হথর্ন ১৮২১ সালে বাউডিন কলেজে ভর্তি হন। ১৮২৪ সালে তিনি ফি বিটা কাপ্পা নির্বাচিত হন এবং ১৮২৫ সালে স্নাতক সম্পন্ন করেন। হথর্ন সর্ব প্রথম "ফ্যানস" নামে ১৮২৮ সালে একটি উপন্যাস প্রকাশ করেন। সে পরবর্তিতে এটি বাদ দেয়ার চেষ্টা করেন এটি মনে করে যে তার এই কর্মের মান তার পরবর্তী কাজ গুলোর মত মান সম্পন্ন নয়। হথর্ন সাময়িকিতে কতিপয় ছোটগল্প প্রকাশ করেন, যেগুলো ১৮৩৭ সালে "টুয়াইস ওল্ড টেইল" এ সংগৃহীত করেন। পরের বছর তিনি সোফিয়া পিবডির সাথে বাগদত্ত হন। সে বোস্টন কাস্টম হাউজে কাজ করতেন এবং ব্রুক ফার্ম নামে অতীন্দ্রিয়বাদী সম্প্রদায়ে যোগ দেন। ১৮৪২ তিনি পিবডিকে বিয়ে করেন। এই দম্পত্তি প্রথমে ম্যাসাচুসেটসের কনকর্ডের দ্য ওল্ড ম্যান্স চলে আসেন এবং পরবর্তীতে দ্য বার্কশায়ারের সালেম এ আসেন। সেখান থেকে তারা কনকর্ডের দ্য ওয়েসাইডে চলে আসেন। ১৮৫০ সালে তিনি "দ্য স্কারলেট লেটার" প্রকাশ করেন এর ধারাবাহিকতায় তার পরবর্তী উপন্যাস গুলোও সফল হয়। একজন দূত হিসেবে একটি রাজনৈতিক নিয়োগ হথর্ন এবং তার পরিবারকে ইউরোপে নিয়ে যায়। ১৮৬০ সালে তারা ইউরোপ থেকে কনকর্ড ফিরে আসেন। হথর্ন ১৮৬৪ সালের ১৯ শে মে মারা যান। মৃত্যুকালে তিনি স্ত্রী এবং তিন সন্তান রেখে যান।
অনুবন্ধী জটিল
গণিতে অণুবন্ধী জটিল (ইংরেজি: Complex conjugate)একটি জটিল সংখ্যা সংখ্যা যার  বাস্তব এবং কাল্পনিক অংশ সমান মাত্রার, কিন্তু বিপরীত চিহ্নযুক্ত. উদাহরণস্বরূপ, 3+4i এর অণুবন্ধী জটিল হচ্ছে 3−4i।
পোলার আকৃতিতে  formula_1 এর অণুবন্ধী জটিল হচ্ছে  formula_2। অয়লারের সূত্র ব্যবহার করে এটি দেখানো যেতে পারে।
কোন বহুপদীর মূল বের করার জন্য অণুবন্ধী জটিল গুরুত্বপূর্ণ। অণুবন্ধী জটিল মূল উপপাদ্য অণুযায়ী যদি কোন বাস্তব সহগ বিশিষ্ট এক চলক  বহুপদীর (যেমন দ্বিঘাত সমীকরণ বা ত্রিঘাত সমীকরণ) মূল একটি জটিল সংখ্যা হয়, তবে তার অণুবন্ধী জটিলও উক্ত বহুপদীর মূল হবে।
লাল-সবুজ ম্যাকাও
এটি একটি তোতা জাতীয় পাখি।
এটি এক ধরনের ম্যাকাও পাখি।
এর গায়ের বর্ণ খুবই সুন্দর। এর 
গায়ের রঙ এর সাথে বাংলাদেশের পতাকার রঙ এর মিল আছে। এর
গায়ের রঙ মুলত লাল। এছাড়াও সবুজ
ও নীল (আকাশী) পালকও আছে।
এটি লম্বায় ৯০-৯৫ সে.মি. লম্বা ও
ওজনে ১.১-১.৮ কেজি পর্যন্ত হয়।
দক্ষিণ আমেরিকার আমাজন বনে এদের বাস। মুলত ভেনিজুয়েলা, ব্রাজিল, বলিভিয়া, প্যারাগুয়ে, পেরু ইত্যাদি দেশে এদের প্রাকৃতিক ভাবে দেখতে পাওয়া যায়। পৃথিবীরর বিভিন্ন দেশের চিড়িয়াখানায় ও সাফারি পার্কেও এদের দেখতে পাওয়া যায়। বাংলাদেশ এ একমাত্র বঙ্গবন্ধু সাফারি পার্ক,গাজীপুর এ এদের দেখা মেলে।
এরা সাধারণত তৃণভোজী। ফল ও বাদাম জাতীয় খাবার খায়। এছাড়াও সূর্যমুখী ফুলের বীজ, হেম্প বীজ ইত্যাদি খেয়ে থাকে।
লাল সবুজ ম্যাকাও পাখি তার বিপরীত লিঙ্গীয় সঙ্গীকে নিয়ে সারাজীবন একত্রে থাকে। মৃত গাছে এদের বাসা থাকে। স্ত্রী পাখিটি সচরাচর দুই থেকে তিনটি ডিম পেড়ে থাকে। প্রায় ২৮-৩০ দিন স্ত্রী পাখিটি ডিমে তা দেয়। একটি বাচ্চা প্রভাব বিস্তার করে অধিকাংশ আহার গ্রহণ করে। প্রায় ৯০ দিন পর বাচ্চাগুলো বাসা ত্যাগ করে।
ব্লু গোল্ড ম্যাকাও
টিয়া
কাকাতুয়া
https://en.wikipedia.org/wiki/Green-winged_macaw 
দয়া করে দুই ভাষার মধ্যে আন্তঃসংযোগ
স্থাপন করুন।
মাতৃভাষী বক্তার সংখ্যা অনুসারে ভাষাসমূহের তালিকা
নিচের ছকে এথনোলগ-এর বিংশ সংস্করণ (২০১৭) অনুযায়ী মাতৃভাষী বক্তার সংখ্যা অনুযায়ী বিশ্বের ভাষাগুলির একটি তালিকা দেওয়া হল। কমপক্ষে ৫ কোটি মাতৃভাষী বক্তাবিশিষ্ট ভাষাগুলিই এই ছকে স্থান পেয়েছে।
অলিম্পিকে রোমানিয়া
রোমানিয়া প্রথম অলিম্পিক গেমসে অংশগ্রহণ করে ১৯০০ সালে, কিন্তু রোমানিয়ার জাতীয় অলিম্পিক কমিটি রোমানীয় অলিম্পিক এবং ক্রীড়া কমিটি ১৯১৪ সালে গঠিত হয়। অভিষেকের পরের চারটি গেমস তারা অংশগ্রহণ করেনি, ১৯২৪ সালের গ্রীষ্মকালীন অলিম্পিকে পুনরায় ফিরে আসে। তারপর থেকে প্রতিটি গ্রীষ্মকালীন ও শীতকালীন গেমসে প্রতিনিধিত্ব করে আসছে, একমাত্র ১৯৮০ গেমস যুক্তরাষ্ট্রে নেতৃত্বে বয়কট করেছিল।
রোমানিয়ার ক্রীড়াবিদগন গ্রীষ্মকালীন অলিম্পিক গেমসে ৩০১টি এবং শীতকালীন অলিম্পিক গেমসে ১টি পদক জিতেছে। সবচেয়ে বেশি পদক জিতেছে জিমন্যাস্টিকসে।
কালিম
কালিম (বৈজ্ঞানিক নাম: "Papilio polytes(Linnaeus)") এক প্রজাতির বড় আকারের প্রজাপতি। এরা ‘প্যাপিলিওনিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার।
কালিমের উপপ্রজাতিগুলি হল ঃ-কালিমের প্রসারিত অবস্থায় ডানার আকার ৯০-১০০ মিলিমিটার দৈর্ঘের হয়।
সমগ্র এশিয়া মহাদেশ তথা পাকিস্তান, ভারত, বাংলাদেশ, নেপাল, শ্রীলঙ্কা, মায়নামার, থাইল্যান্ড, দক্ষিণ এবং পশ্চিম চীনদেশ, তাইওয়ান, হংকং, জাপান, ভিয়েতনাম, লাওস, কাম্বোডিয়া, আন্দামান ও নিকোবর দ্বীপপুঞ্জ, পূর্ব মালয়েশিয়ার দ্বীপ সমূহ, ব্রুনেই, ইন্দোনেশিয়ার কিছু অংশ, ফিলিপাইন্স এবং উত্তর মেরিয়ানা (সাইপান) অঞ্চল এই প্রজাপতির প্রাপ্তিস্থল। 
ভারতবর্ষের জয়ন্তী নদীর চরে এবং সুন্দরবনের জঙ্গল সংলগ্ন গ্রামগুলিতে এদের দেখতে পাওয়া যায়।
এদের রং ঘন কালো হয় এবং নিচের ডানার মধ্যবর্তী অংশ বরাবর সাদা দাগের সারি দেখা যায়। এদের আকার সাধারণত ৯০-১০০ মিমি. হয়ে থাকে।
পুরুষ প্রজাপতিদের শুধুমাত্র একক রূপান্তর হয়ে থাকে। এদের রং সাধারণত গাঢ় হয়। ডানার পেছনের প্রান্তের সঙ্গে সোয়ালো পাখির ল্যাজের সাদৃশ্য আছে । উপরের ডানার কৌণিক প্রান্ত বরাবর সাদা দাগ দেখতে পাওয়া যায় এবং এগুলোর আকার ঊর্ধ্বমুখী অবস্থায় ক্রমশ হ্রাস পেতে থাকে। নীচের ডানার প্রক্ষিপ্ত অংশে সম্পূর্ণ চাক্তির মত লম্বাটে সাদা পটি দেখতে পাওয়া যায়। প্রান্তীয় অর্ধচন্দ্রাকৃতি লাল দাগ কখনো কখনো দেখা যায়। পুরুষরা স্ত্রীদের থেকে আকারে সাধারণত ছোট হয়, যদিও এর ব্যাতিক্রম আছে।
জলবায়ু অঞ্চলের উপর নির্ভর করে পুরুষ এবং মহিলা উভয়ের আকারেই যথেষ্ট পরিবর্তন লক্ষ্য করা যায়।
স্ত্রী প্রজাপতিদের ক্ষেত্রে একাধিক রূপান্তর হয়ে থাকে। দক্ষিণ এশিয়ায়, সাধারণত তিন ধরনের রূপান্তর লক্ষ্য করা যায়। 
এই রূপান্তরটি পুরুষদের অনুরূপ হয়ে থাকে। পার্থক্য শুধুমাত্র লাল অর্ধচন্দ্রাকৃতি দাগের মাধ্যমে যা অত্যন্ত দৃঢ় ভাবে দৃষ্টিগোচর হয়। তিন ধরনের রূপের মধ্যে এদের সংখ্যা সবচেয়ে কম। এরা সাধারণত সেই সব জায়গায় থাকে যেখানে "আলতে" বা "আলসিন্দুরা" থাকে না। হিমাচল প্রদেশের সিমলা সংলগ্ন অঞ্চলে এদের বিশেষভাবে দেখা যায়। যদিও যদিও কয়েকটি ক্ষেত্রে এদের সঙ্গে রোমুলাস রূপের প্রজাপতির দেখাও পাওয়া গেছে।
এদের সাধারণত "আলতের" অনুকরণকারী হিসাবে দেখা যায়। যেখানে "আলতেরা" উড়ে বেড়ায় সেখানে এদের দেখা পাওয়া যায়।
এদের আবার "আলসিন্দুরা" প্রজাপতিদের অনুকরণকারী হিসাবে দেখা যায় । যদিও এই ক্ষেত্রে ঘনিষ্ঠভাবে সাদৃশ্য লক্ষ্য করা যায় না কারণ পূর্ববর্তী রূপটি তার অনুকরণীয় প্রজাপতির থেকে নিষ্প্রভ। শরীরের রঙের ভিত্তিতে খুব সহজেই এদের আলাদা করা যায়। এক্ষেত্রে মডেল গুলির দেহ লাল রঙের এবং এদের অনুকরণকারীদের দেহের রং হয় কালচে ।
পুরুষ প্রজাপতিরা স্ত্রী প্রজাপতিদের থেকে তুলনামূলকভাবে দ্রুত বেগে ওড়ে । এদের সাধারনত দলবদ্ধ ভাবে স্যাঁতস্যাঁতে মাটি থেকে রস আহরণ করতে দেখা যায়। ডানা মেলে এরা সূর্যের তাপ আহরন করে । ফুলের মধু এদের বিশেষ পছন্দ। কালিম সাধারণত স্বল্প বৃক্ষাচ্ছাদিত অঞ্চলে থাকা পছন্দ করে। পাহাড়ি অঞ্চলে বিশেষত কমলালেবু এবং লাইম এর বাগানে বর্ষা এবং বর্ষা-পরবর্তী মাসগুলিতে এদের সবচেয়ে বেশি দেখা যায়।
জাজ মাল্টিমিডিয়া
জাজ মাল্টিমিডিয়া হচ্ছে একটি বাংলাদেশী চলচ্চিত্র স্টুডিও, পরিবেশক ও বৃহত্তম চলচ্চিত্র প্রযোজনা সংস্থা। ২০১১ সালে আব্দুল আজিজ কর্তৃক কোম্পানীটি প্রতিষ্ঠা করা হয় এবং ২০১২ সালের অক্টোবরে তাদের প্রথম চলচ্চিত্র মুক্তি দেওয়া হয়। এটি বাংলা ভাষার বৃহত্তম চলচ্চিত্র স্টুডিও যা এক বছরে গড়ে দশটির উপরে চলচ্চিত্র নির্মাণ করে থাকে। "নো বেড অব রোজেস" চলচ্চিত্রের মাধ্যমে স্টুডিওটি প্রথম আন্তর্জাতিক চলচ্চিত্র হিসেবে ইরফান খান ও নুসরাত ইমরোজ তিশা এর সাথে চুক্তিবদ্ধ হন। চলচ্চিত্রটি পরিচালনা করেছেন মোস্তফা সরয়ার ফারুকী।
জাজ মাল্টিমিডিয়া ২০১১ সালে আব্দুল আজিজ প্রতিষ্ঠা করেন। চলচ্চিত্রের এই প্রতিষ্ঠানটি "ভালবাসার রং", "অন্যরকম ভালোবাসা", "পোড়ামন", "ভালোবাসা আজকাল" এবং "অগ্নির" মত উল্লেখযোগ্য চলচ্চিত্রসমূহ প্রযোজনা করেছেন।
বদরপুর, আসাম
বদরপুর () ভারতবর্ষের আসাম রাজ্যের করিমগঞ্জ জেলার একটি শহর ।
বদরপুর ২৪ ডিগ্রী ৯ মিঃ উত্তর অক্ষাংশে ও ৯২ ডিগ্রী ৬ মিঃপূর্ব দ্রাঘিমাংশে অবস্থিত। এই শহরটি সমুদ্রতল থেকে প্রায় ১৬ মিটার (৫২ ফুট) গড় উচ্চতায় অবস্থিত।
২০০১ সনের ভারতবর্ষের আদম শুমারি অনুসারে,  বদরপুরের জনসংখ্যা ছিল ১১,২৯১ এর মধ্যে পুরুষদের জনসংখ্যার হার ৫২% এবং মহিলাদের হার ৪৮%।
বদরপুরের সাক্ষরতার হার ৮৪% যা জাতীয় গড় আয় ৭৯.৫% - এর চেয়ে বেশি। এই শহরের জনসংখ্যার ১০% ৬ বছরের কম বয়সী ।
২৮ শে মার্চ, ২০১৬ অনুসারে, বদরপুরের জনসংখ্যা প্রায় ১,৫০,০০০ দাঁড়িয়েছে.
বদরপুর করিমগঞ্জ (লোকসভা সমষ্টি) এর একটি অংশ।
বর্তমানে বদরপুরের বিধায়ক হচ্ছেন জামাল উদ্দিন আহমেদ ।
বদরপুর জংশন বরাক উপত্যকায় অবস্থিত ভারতের উত্তর-পূর্ব সীমান্ত রেলর অন্যতম প্রধান রেলওয়ে জংশন স্টেশন। আগরতলা , শিলচর এর মতো গুরুত্বপূর্ণ শহরে যেতে হলে এই স্টেশনের মাধ্যমে যেতে হয়। রাজধানী , হামসফর ও সম্পর্কক্রান্তি র মতো গুরুত্বপূর্ণ ট্রেন এখানে থামে। এখানে একক ডিজেল লাইন চালু রয়েছে। এর পূর্ব দিকে কাটাখাল জংশন ও পশ্চিমে করিমগঞ্জ জংশন অবস্থিত।
নলবাড়ি বিধানসভা কেন্দ্র
নলবাড়ি বিধানসভা কেন্দ্র আসাম বিধানসভায় ১২৬ মধ্যে ৫৯তম বিধানসভা । এই সমষ্টিটি গ্রাম থেকে বেশী শহুরে ভোটারদের  একটি মিশ্রণ । বিধানসভাটি মঙ্গলদৈ লোকসভা সমষ্টির অধীনে আসে। আহবায়ক মানস ডেকা; উত্তর-পূর্বের জন্য ভারতীয় জনতা পার্টি, দিল্লি প্রদেশ এই বিধানসভায় জন্মগ্রহণ করেন। নলবাড়ি বিধানসভাটি এখনো আরো অনেক উন্নয়নের দরকার; প্রধানত সড়ক, জল নিষ্কাশন, বেকারত্ব, ইত্যাদির ক্ষেত্রে।
হলুদ (প্রজাপতি)
হলুদ (বৈজ্ঞানিক নাম: "Eurema hecabe(Linnaeus)") এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং সমগ্র এশিয়া ও আফ্রিকা মহাদেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।
হলুদের প্রসারিত অবস্থায় ডানার আকার ৪০-৫০ মিলিমিটার দৈর্ঘের হয়।ভারতে প্রাপ্ত হলুদ এর উপপ্রজাতি হল- এদের ডানার বাইরে হাল্কা কালো বা ফিকে বাদামি রঙের আঁকিবুঁকি থাকে। ডানার ভিতরের দিক সম্পূর্ণ হলুদ রঙের হয় যার সীমানা বরাবর থাকে কালো পটি। চোখের রঙ সবুজাভ হলুদ এবং অ্যান্টেনা হয় কালচে বাদামি রঙের যাতে সাদা ছিট থাকে।
সমগ্র এশিয়া ও আফ্রিকা মহাদেশ জুড়েই এই প্রজাপতির বিস্তার। ভারতবর্ষের জয়ন্তী নদীর চরে,সুন্দরবনের ঝড়খালির বাগানে এবং গ্রামাঞ্চল ও জঙ্গলের আশেপাশে এদের দেখতে পাওয়া যায়।
এদের ওড়ার ছন্দ সাধারণত দুর্বল হয় এবং একটানা বেশিক্ষণ উড়তে পারে না। পাখা বন্ধ করে পাতার নীচে এরা বিশ্রাম নেয়। মাটির কাছাকাছি ফুটে থাকা ফুলের মধু আহরণ করা এদের বৈশিষ্ট্য। এদের ভিজে মাটি থেকে রস আহরণ করতে দেখা যায়।
কুচিলা (প্রজাপতি)
কুচিলা (বৈজ্ঞানিক নাম: "Cepora nerissa(Fabricius)") এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং ভারত, চীন, দক্ষিণ-পূর্ব এশিয়া মহাদেশ ও ইন্দোনেশিয়া দেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।ভারতে প্রাপ্ত কুচিলা এর উপপ্রজাতি হল-
কুচিলার প্রসারিত অবস্থায় ডানার আকার ৪০-৫০ মিলিমিটার দৈর্ঘের হয়।
হলুদ-সাদা-কালো রঙের মাঝারি মাপের প্রজাপতিদের ডানার বাইরের দিকের ওপর ও নীচের অংশ মূলত হলদে-সাদা হয়। শিরা উপশিরা অঞ্চলগুলিতে কালচে হলুদ রঙের ডোরা থাকে । ভেতরের ডানা দুটি মূলত সাদা রঙের হয়। ওপরের এবং নীচের ভেতরের ডানার প্রান্তে কালো মাত্রা থাকে । পুরুষদের তুলনায় স্ত্রী প্রজাপতিদের ডানায় কালো রঙের পরিমাণ বেশি থাকে। চোখের রঙ ধূসর এবং অ্যান্টেনা হয় কালো-সাদা ছিট-ছিট যার অগ্রভাগ সাদা হয়ে থাকে।
উত্তর পশ্চিম হিমালয়ের ৪০০০ ফুট পর্যন্ত অঞ্চলে এদের দেখা পাওয়া যায়। তাছাড়া নেপাল,সিকিম,ভুটান, মধ্য,পশ্চিম এবং দক্ষিণ ভারত এবং সিংহল জুড়ে এই প্রজাপতির বিস্তার। ভারতবর্ষের জয়ন্তী নদীর চরে,সুন্দরবনের ঝড়খালির বাগানে মুলত গ্রামাঞ্চলে এদের দেখতে পাওয়া যায়।
এদের ওড়ার ছন্দ চঞ্চল এবং বেশ দ্রুত। পাখা আধখোলা রেখে সূর্যের তাপ আহরণ করাই এদের বৈশিষ্ট্য। পুরুষ কুচিলাদের একসাথে ভিজে মাটিতে বসে জলপান করতে 
এবং ফুলের মধু খেতে দেখা যায়।
ঝিনুকপলাশ
ঝিনুকপলাশ (বৈজ্ঞানিক নাম: "Curetis thetis(Drury)") এক প্রজাতির ছোট থেকে একটু বড় আকারের প্রজাপতি। এরা ‘লাইসিনিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। ক্ষিপ্র গতিতে এলোমেলো ভাবে এদের উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়।
ঝিনুকপলাশ প্রজাপতিদের প্রসারিত অবস্থায় ডানার আকার ৪০-৪৮ মিলিমিটার হয়।
সাদা-কালো রঙের ছোট থেকে একটু বড় আকারের প্রজাপতিদের ডানার বাইরের দিকের অংশ মূলত দুধ সাদা হয়। ভেতরের ডানা পুরুষদের ক্ষেত্রে গাড় কমলা সঙ্গে কালো সীমানা পটি হয়। স্ত্রীদের ক্ষেত্রে ভিতরের ডানার রং কালো এবং ওপরের ডানার ভিতরের দিকের মাঝে সাদা ছোপ দেখা যায়। চোখের রঙ কালো এবং অ্যান্টেনা হয় কালো যার অগ্রভাগ কমলা রঙের হয়ে থাকে।
এই প্রজাপতি মূলত হিমালয়ের কিছু অঞ্চলে, দক্ষিণ ভারতে,আসামের কিছু অংশে, সৌরাষ্ট্র, বাংলা, মায়ানমার সম্মুখের সিলেট এবং নিকোবর দ্বীপপুঞ্জে পাওয়া যায়। এছাড়া শ্রীলঙ্কা, জাভা, ফিলিপাইন, উত্তর সুলাওয়েসি এবং সেলাজার অঞ্চলেও এদের দেখা পাওয়া যায়. কিন্তু মরুভূমি বা অত্যল্প বৃষ্টিপাত হয় সেই সমস্ত এলাকায় এদের দেখা পাওয়া যায় না। 
সুন্দরবনের গ্রামাঞ্চল এবং জয়ন্তী নদীর চরে এদের দেখা পাওয়া যায়।
এদের ওড়ার ছন্দ বেশ দ্রুত এবং এলোমেলো। এরা প্রায়ই পাতার তলায় বসে সূর্যের তাপ আহরণ করে। আবার মাঝে মাঝে গাছের ওপরের দিকের আলোকিত পাতায় ডানা আধখোলা রেখে সূর্যের তাপ আহরণ করে। এদের ভিজে মাটি থেকে রস আহরণ করতে দেখা গেলেও ফুলের মধু খেতে সাধারণত দেখা যায় না।
রয়াল (প্রজাপতি)
রয়াল (বৈজ্ঞানিক নাম: "Junonia hierta (Fabricius)") এক প্রজাতির হলুদ-কালো প্রজাপতি। এরা ‘নিমফ্যালিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়। এদের ওড়ার ছন্দ চঞ্চল এবং এদের সাধারণত মাটির কাছাকাছি উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়।ভারতে প্রাপ্ত রয়াল এর উপপ্রজাতি হল-
রয়াল প্রজাপতিদের প্রসারিত অবস্থায় ডানার আকার ৪৫-৫৫ মিলিমিটার হয়।
হলুদ-কালো রঙের প্রজাপতিদের ডানার বাইরের দিকের অংশ চওড়া নীল এবং প্রায় গোলাকার হয়। নীচের হলুদ অংশে দুটি কালো ফুটকি থাকে। 
উপরের ডানার প্রান্তভাগ কালো ও হলুদের মাঝেও প্রান্ত থেকে কালো কিছুটা অংশ ঢুকে এসেছে। নীচের দিকের কালো অংশের গা ঘেঁষে কালো বলয় দেখা যায় এবং এখানে মাঝখানে নীল ফুটকি থাকে। চোখের রঙ এবং অ্যান্টেনা হয় কালচে।
সুন্দরবনের গ্রামাঞ্চল এবং জয়ন্তী নদীর চরে এদের দেখা পাওয়া যায়।
এদের ওড়ার ছন্দ বেশ চঞ্চল এবং এরা মাটির কাছাকাছি উড়তে পছন্দ করে। পুরুষ রয়াল প্রজাপতিদের ভিজে মাটিতে জলপান করতে এবং ফুলের মধু খেতে সাধারণত দেখা যায়। এরা অতিমাত্রায় সক্রিয় এবং একটি বিশেষ বিচরন ক্ষেত্রের মধ্যে সীমাবব্ধ থাকতে ভালোবাসে।
ভরাল
ভরাল অর্থাৎ হিমালয়ান ব্লু শিপ অথবা নাউর"(Pseudois nayaur)" হল এক শ্রেণীর ছাগল-হরিণ প্রজাতির প্রাণী । এর প্রাপ্তিস্থল মূলত উচ্চ হিমালয়, নেপাল, ভুটান, তিব্বত এবং পাকিস্তান ।হিন্দিতে এর স্থানীয় নাম হল "ভরাল", "বারহাল", "ভরার" এবং "ভারুত"। লাদাখি ভাষায় এরা "না" বা "স্না", স্পিতি ভাষায় "নাব", নেপালিতে "নাউর" এবং ভুটানিতে "না" বা "নাও" হিসাবে পরিচিত। তুষার চিতার মূল খাদ্য হল এই ভরাল।
মধ্যম আকৃতিযুক্ত ভরালের মাথা থেকে শরীরের দৈর্ঘ্য হয় ১১৫ সেমি থেকে ১৬৫ সেমির মধ্যে এবং লাজের দৈর্ঘ্য হয় ১০ সেমি থেকে ২০ সেমির মধ্যে। দাঁড়িয়ে থাকা অবস্থায় এদের কাঁধ অবধি উচ্চতা হয় ৬৯সেমি থেকে ৯১সেমি। এদের ওজন সাধারণত ৩৫কেজি থেকে ৭৫কেজির মধ্যে হয়ে থাকে। পুরুষদের আকৃতি স্ত্রীদের থেকে কিছুটা বড় হয়। এদের গায়ের রং সাধারণত স্লেট-ধূসর বা নীলচে রঙের হয়ে থাকে। শরীরের নিচের দিকের অংশ এবং পায়ের পিছনের দিক সাদা, বুক এবং পায়ের সামনের দিকের রং কালো হয়। পিঠের দিকটা ধূসর এবং পেটের রং সাদা হয়। চারকোল রঙের দাগের মাধ্যমে এদের পেট এবং পিঠ বিভক্ত থাকে। এদের নাকের সামনের দিকটা কালো হয় এবং এদের কানগুলি সাধারণত ছোট হয়ে থাকে।পুরুষ ও নারী উভয়ের ক্ষেত্রেই শিং দেখা যায় এবং দুই ক্ষেত্রেই শিং এর আকার শিরাবিশিষ্ট হয়। পুরুষদের শিং উপরের দিকে বেড়ে পাশের দিকে ঘুরে পিছনের দিকে বাঁক নেয়। এদের দৈর্ঘ্য সাধারণত ৮০সেমি পর্যন্ত্য হয়ে থাকে। স্ত্রীদের ক্ষেত্রে শিং এর আকৃতি ছোট এবং সোজা হয় যার দৈর্ঘ্য সাধারণত ২০সেমি হয়ে থাকে। ভরাল সাধারণত ঘাসযুক্ত ঢালে এবং পাথুরে জমিতে বসবাস করে। জঙ্গলের ঊর্ধ্ব সীমা এবং হিমরেখা বরাবর ১০০০০ ফুট থেকে ১৬০০০ ফুটের মধ্যে এদের দেখা যায় ।
সাধারণত নভেম্বরের শেষ থেকে জানুয়ারির মাঝামাঝি সময়কে এদের প্রজননকাল হিসাবে ধরা হয়ে থাকে। পর্যায়ক্রমিক যৌন উত্তেজনার আচরণ করাকালীন পুরুষ ভরালরা বিভিন্ন পন্থা অবলম্বন করে। এদের জন্মের পর্যায়কাল মূলত জুন মাসের শেষ থেকে জুলাই মাস অবধি।
ভোজন ও বিশ্রামের সময় ছাড়া এরা সারাদিনই কর্মক্ষম থাকে। বিশ্রামের সময় এরা ঘাসযুক্ত পাহাড়ের ঢাল পছন্দ করে। ছদ্মআবরণের দ্বারা নিজেদের আড়াল করতে এরা বিশেষ ভাবে দক্ষ হয়। এদের গায়ের রং এবং নিস্পন্দতা শিকারির কাছ থেকে নিজেদের লুকিয়ে রাখতে বিশেষভাবে সহায়তা করে। কখন ধরা পড়ে গেলে অত্যন্ত খাড়া পাহাড়ের গা বেয়ে এরা খুব দ্রুত উঠে যেতে পারে এবং সেখানেও হঠাৎ করে নিস্পন্দ হয়ে গিয়ে পারিপার্শ্বিক পরিবেশে নিজেদের লুকিয়ে ফেলতে পারে।
এরা মূলত তৃণভোজী তবে ঘাস কম থাকলে গাছগাছড়া এবং গুল্মজাতীয় উদ্ভিদ খেয়ে বেঁচে থাকে।
ভরাল চিতা এবং তুষার চিতার প্রিয় শিকার হলেও কখনও কখনও শিয়াল ও ঈগলের খাদ্যও হয়। গাধা জাতীয় সম খাদ্যাভ্যাসের গবাদি পশুর সাথে প্রতিযোগিতায় কুলিয়ে উঠতে না পেরে এদের সংখ্যার ঘনত্ব অনেক সময় কমে যায়।
ওয়ার্ল্ড কনজারভেশন ইউনিয়ন (আইইউসিএন) এর তালিকায় ভরালকে ন্যূনতম বিপদগ্রস্ত প্রাণীদের শ্রেণীতে অন্তর্ভুক্ত করা হয়েছে। 
সাধারণত এদের জীবন ধারণের অন্তরায় হিসাবে দু ধরনের বিপদের সম্ভাবনা দেখা যায়, যার মধ্যে একটি হল চোরাশিকার এবং আরেকটি অন্যান্য গবাদিপশুর সঙ্গে খাদ্যানেশনের প্রতিযোগিতা। যদিও চোরাশিকার এদের আবাসস্থলের অনুপযুক্ত পরিবেশের কারণে খুব একটা প্রচলিত হয় নি। ঠিক একই ভাবে, গবাদি পশুর বিচরণ ক্ষেত্র ভরালের বিচরণ স্থলের থেকে আলাদা হওয়ার সুবাদে কোন উল্লেখযোগ্য ক্ষতিকর প্রভাব ফেলতে পারেনি বলেই মনে করা হয়।
অনেক বৌদ্ধ মঠে ভরালকে রক্ষা করা হয়ে থাকলেও বর্তমানে স্পিতি উপত্যকায় এদের দ্বারা শস্য নষ্ট করার প্রবণতা দেখা যাচ্ছে।
রুলিখয়ের
রুলিখয়ের (বৈজ্ঞানিক নাম: "Remelana jangala (Horsfield)") এক প্রজাতির ছোট আকারের প্রজাপতি যার শরীর ও ডানা গাঢ় চকোলেট রঙের এবং এদের উপরের ডানা ধাতব উজ্জ্বল নীলচে রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
রুলিখয়ের এর প্রসারিত অবস্থায় ডানার আকার ৩২-৪২ মিলিমিটার দৈর্ঘ্যের হয়। 
ভারতে প্রাপ্ত রুলিখয়ের এর উপপ্রজাতি হল-
এই প্রজাপতির ছোট উড়ান দেখা যায়। পুরুষ রুলিখয়েরা ভিজে মাটিতে বসে জলপান করে। এদের ফুলের উপর বসে মধু পান করতে কদাচিৎ দেখা যায়। তবে এরা পাখীর বিষ্ঠার উপর বসে খনিজ লবন পান করে। সাধারণত এরা উপরের ডানা দুটি উন্মুক্ত করে রৌদ্র পোহায়।
হাবশী শাসন
বাংলায় হাবশী শাসন ৬ বছর(১৪৮৭-১৪৯৩সাল) স্থায়ী ছিল। এ সময়কালে এদেশের ইতিহাস ছিল অন্যায়, অবিচার,ষাড়যন্ত্র,বিদ্রোহ আর হতাশায় পরিপূর্ণ। এ যুগে চার জন হাবশী সুলতানকেই খুন করা হয়।
হাবশী নেতা বারবক শাহজাদা প্রথম ক্ষমতায় বসেন। কিন্তু কয়েক মাসের মধ্যেই তিনি নিহত হন হাবশী সেনাপতি মালিক আন্দিলের হাতে। মালিক সাইফুদ্দিন ফিরুজ শাহ উপাধি নিয়ে সিংহাসনে বসেন। তাঁর তিন বছরের রাজত্বকালের ইতিহাস কিছুটা গৌরবের ছিল। অবশেষে প্রাসাদরক্ষীদের হাতে তাঁর মৃত্যু হয়। এবার ক্ষমতায় আসেন দ্বিতীয় নাসিরউদ্দিন মাহমুদ শাহ। কিন্তু কিছুকাল রাজত্ব করার পরই তিনি নিহত হন। এক হাবশী সর্দার তাঁকে হত্যা করে শামসুদ্দিন মুজাফফর শাহ নাম নিয়ে সিংহাসনে বসেন (১৪৯১-১৪৯৩ সাল)> অত্যাচারী ও হত্যাকারী হিসেবে তাঁর কুখ্যাতি ছিল। ফলে গৌড়ের সম্ভ্রান্ত লোকেরা মুজাফফর শাহের বিরুদ্ধে বিদ্রোহ করেন। বিদ্রোহীদের সাথে যোগ দেন মুজাফফর শাহের উজির সৈয়দ হুসেন। অবশেষে নিহত হন মুজাফফর শাহ। এভাবে অবসান ঘটে বাংলার হাবশী শাসন যুগের।
হৈলেবিডু
হৈলেবিডু (আক্ষরিক অর্থে, 'পুরনো শহর') ভারতের কর্ণাটক রাজ্যের হাসান জেলায় অবস্থিত। এই শহরের প্রাচীন নাম দোরসমুদ্র বা দ্বারসমুদ্র। এই শহরটি খ্রিস্টীয় ১২শ শতাব্দীতে হোয়সল সাম্রাজ্যের রাজধানী ছিল। এই শহরে হোয়সল স্থাপত্যের কয়েকটি অন্যতম শ্রেষ্ঠ নিদর্শন অবস্থিত। এগুলির মধ্যে সর্বাপেক্ষা উল্লেখযোগ্য হোয়সলেশ্বর ও কেদারেশ্বর মন্দির। মালিক কাফুর এই শহর দুই বার লুণ্ঠন করেছিলেন বলে এই শহরের নাম হয় ‘হৈলেবিডু’।
খ্রিস্টীয় ১২শ-১৩শ শতাব্দীতে হৈলেবিডু ছিল হোয়সল সাম্রাজ্যের রাজধানী। কেতমল ১১২১ খ্রিস্টাব্দ নাগাদ এই শহরে হোয়সলেশ্বর মন্দির নির্মাণ করেন। রাজা বিষ্ণুবর্ধন এই মন্দিরের প্রতিষ্ঠাতা হিসেবে পরিচিত। বিষ্ণুবর্ধনের পুত্র ও উত্তরসূরি প্রথম নরসিংহের (১১৪২-১১৭৩ খ্রিস্টাব্দ) প্রধান স্থপতি কেদারোজ এই মন্দিরটির নির্মাণকার্য সম্পূর্ণ করেন। এই মন্দিরে হোয়সলেশ্বর ও শান্তলেশ্বরের মূর্তি রয়েছে। এই দুই মূর্তি রাজা বিষ্ণুবর্ধন হোয়সল ও রানি শান্তলা দেবীর নামে নামাঙ্কিত।
খ্রিস্টীয় ১৪শ শতাব্দীর গোড়ার দিকে মালিক কাফুরের সেনাবাহিনী এই শহর লুণ্ঠন করে। এরপর এই শহর হতশ্রী হয়ে পড়ে এবং অবহেলিত হতে শুরু করে।
হৈলেবিডুর মন্দির চত্বরে দুটি হিন্দু মন্দির ও দুটি জৈন মন্দির রয়েছে। হিন্দু মন্দির দুটি হল হোয়সলেশ্বর মন্দির ও কেদারেশ্বর মন্দির। এই মন্দিরগুলির সামনে রয়েছে একটি বড়ো হ্রদ। হোয়সলেশ্বর মন্দিরের দুই পাশে দুটি একশিলা নন্দী মূর্তি রয়েছে। এই মন্দিরগুলি সোপস্টোন (ক্লোরিটিক সিস্ট) নামে এক ধরনের নরম পাথরে নির্মিত। মন্দির চত্বরের মধ্যে একটি পুরাতাত্ত্বিক জাদুঘরও রয়েছে।
হোয়সলেশ্বর মন্দির ১১২১ খ্রিস্টাব্দে নির্মিত হয়। এটি ভাস্কর্য সৌন্দর্যের জন্য বিখ্যাত। মন্দিরের দেওয়ালে হিন্দু পুরাণ, পশুপাখি ও 'শিলাবালিকা' বা নর্তকীর অসংখ্য খোদাইচিত্র দেখা যায়। মন্দিরের কোনও ভাস্কর্যই একরকম দেখতে নয়। মন্দিরটির বাইরে রক্ষী হিসেবে একটি নন্দী মূর্তি স্থাপিত রয়েছে। ৮৬ বছরের চেষ্টাতেই এই মন্দিরটির নির্মাণকার্য শেষ করা যায়নি। এই মন্দিরের নিকটবর্তী জৈন মন্দিরটিও সুন্দর ভাস্কর্যের জন্য বিখ্যাত।
১১৩৩ খ্রিস্টাব্দে বিষ্ণুবর্ধনের রাজত্বকালে পার্শ্বনাথ মন্দিরটি নির্মিত হয়। মন্দিরের স্থপতি ছিলেন বোপ্পদেব এবং নির্মাতা ছিলেন বিষ্ণুবর্ধনের মন্ত্রী গঙ্গারাজার পুত্র বোপান্না। এই মন্দিরের ভিতর কালো গ্র্যানাইট পাথরে নির্মিত ১৮ ফুট উঁচু পার্শ্বনাথের একটি মূর্তি রয়েছে।
শান্তিনাথ মন্দির নির্মিত হয়েছে দ্বিতীয় বীর বল্লালের রাজত্বকালে ১১৯২ খ্রিস্টাব্দ নাগাদ। এখানে শান্তিনাথের একটি ১৮ ফুট উঁচু বিগ্রহ রয়েছে।
হৈলেবিডুর মন্দিরগুলি এখন প্রস্তাবিত ইউনেস্কো বিশ্ব ঐতিহ্যবাহী স্থান।
কেলোর কীর্তি
কেলোর কীর্তি ২০১৬ সালের ভারতীয় একটি বাংলা কমেডি চলচ্চিত্র। এই ছবিটি পরিচালনা করেন রাজা চন্দ। এতে অভিনয় করেন দেব, মিমি চক্রবর্তী, যীশু সেনগুপ্ত, অঙ্কুশ হাজরা, সায়ন্তিকা বন্দ্যোপাধ্যায়, নুসরাত জাহান, কৌশানী মুখোপাধ্যায়, রুদ্রনীল ঘোষ। এটি তামিল চলচ্চিত্র চার্লি চ্যাপলিন এবং হিন্দি চলচ্চিত্র 'নো এন্ট্রি'-এর রিমেক। এই ছবিটি ২০১৬ সালের ৬ই জুন (ঈদ ও রথ যাত্রা উপলক্ষ্যে) মুক্তি পায়।
হারাবো তোকে
হারাবো তোকে নিয়ে ২০১৬ সালে মুক্তিপ্রাপ্ত রোমান্টিক ধাচের ঢালিউড চলচ্চিত্র "শিকারী" একটি বাংলা গান। ইন্দ্রদীপ দাশগুপ্ত রচিত এবং প্রসেন এর সুরে গানটিতে কণ্ঠ দিয়েছেন শান। মিউজিক ভিডিওতে ঠোট মিলিয়েছেন বাংলাদেশের সুপারস্টার শাকিব খান এবং কলকাতার চিত্রনায়িকা শ্রাবন্তী চট্টোপাধ্যায়।
শিকারী চলচ্চিত্রটির ১ম গান হিসেবে "হারাবো তোকে নিয়ে" বাংলাদেশে (জাজ মিউজিক) এবং ভারতে (এসকে মিউজিক) এর ব্যানারে ১৬ই জুন ২০১৬ তারিখে মুক্তি দেওয়া হয়। ভারতীয় সংগীতশিল্পী শান গানটিতে কণ্ঠ দিয়েছেন। গানটিতে ঠোট মিলিয়েছেন শাকিব খান এবং শ্রাবন্তী চট্টোপাধ্যায় এবং গানটি লন্ডনে চিত্রায়িত করা হয়। ভিডিওটি ইউটিউবে ব্যাপকভাবে সাড়া পায় এবং মাত্র ৩৬ ঘন্টার মধ্যে ২ মিলিয়ন (২০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের থেকে এবং সমালোচকদের নিকট থেকে প্রশংসা লাভ করে।
পাল্লারাখি
পাল্লারাখি (বৈজ্ঞানিক নাম: "Cirrochroa aoris (Doubleday)") এক প্রজাতির মাঝারি আকারের প্রজাপতি যার শরীর ও ডানা কালচে হলুদ বর্ণের। এরা ‘নিমফ্যালিডি’ গোত্রের সদস্য।
পাল্লারাখির প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়। 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পাল্লারাখি পুরুষ এবং স্ত্রী উভয়ের সামনের ডানার উপরিপৃষ্ঠে অ্যাপেক্স (শীর্ষভাগ) এবং টার্মেন (পাশের প্রান্ত) এ সরু কালো ব্যান্ড থাকে। পিছনের ডানার উপরিপৃষ্ঠে ডিস্কাল অংশে উপরের এবং নীচের দিকে ৩টি করে কালো বুটি থাকে যেগুলি সরলরৈখিক ভাবে বিন্যস্ত। সামনের ডানায় পাশাপাশি দুটি করে সেল দেখা যায়। পিছনের ডানার উপরিভাগে সাদা চওড়া ফিসকাল ব্যান্ড, ৬নং শিরার উপরের কোস্টা অবধি প্রসারিত।
এদের পাহাড়ের পাদদেশ অঞ্চলে দেখা যায়। ৭৫০০ফুট উচ্চতার উপরে পাল্লারাখিদের সাধারণত দেখা যায় না। এরা নদী অথবা ঝর্নার ধারে ভিজে বালিতে বসে জলপান করে, তখন তারা তাদের ডানাগুলি অর্ধেক খুলে বসে।
এসকে মুভিজ
এসকে মুভিজ একটি ভারতীয় চলচ্চিত্র প্রযোজনা সংস্থা ও বিতরণ কোম্পানি যেটির প্রতিষ্ঠাতা কর্ণধার হলেন হিমাংশু ধানুকা এবং অশোক ধানুকা। কলকাতার পশ্চিমবঙ্গে প্রযোজনা সংস্থাটির সদর দফতর অবস্থিত। মূলত প্রতিষ্ঠানটির মূল উদ্দেশ্য হল বাংলা ভাষার চলচ্চিত্রসমূহ নির্মাণ নিয়ে কাজ করা।
সুন্দরবনে সাত বছর
সুন্দরবনে সাত বছর প্রখ্যাত কথাসাহিত্যিক বিভূতিভূষণ বন্দ্যোপাধ্যায় দ্বারা সমাপ্ত একটি রোমাঞ্চকর উপন্যাস। বিভূতিভূষণের মৃত্যুর দুই বছর পর অর্থাৎ ১৯৫২ খ্রিস্টাব্দে এটি প্রথম বইয়ের আকারে প্রকাশিত হয়। উপন্যাসটির সূচনা-অংশের লেখক কে এই নিয়ে মতভেদ আছে। গল্পের কাহিনীটি মূলত অভিযান-কেন্দ্রিক। প্রবল প্রতাপ নদী ও তার উত্তাল তরঙ্গের সঙ্গে মানুষের বাঁচার লড়াইয়ের মর্মস্পর্শী বর্ণনা এতে আছে।
বিভূতিভূষণ উপন্যাসটির ভূমিকায় লিখেছেন, 'শেষ দিকের কয়েকটি অধ্যায় লিখিয়া দিয়া এই পুস্তকের সুন্দর গল্পটি সমাপ্ত করিবার ভার আমার উপর ন্যস্ত হইয়াছিল।' প্রথম প্রকাশের পর মনে করা হয়েছিল, ভুবনমোহন রায় এর সূচনা-অংশের লেখক। কিন্তু, বইটির দ্বিতীয় মুদ্রণে (১৯৭৩ খ্রিস্টাব্দে) 'সখা ও সাথী' (১৮৯৫ খ্রিস্টাব্দ) পত্রিকার উল্লেখ থাকায় ধারণা করা হয়েছে, স্বয়ং ঐ পত্রিকার সম্পাদকই উপন্যাসের সূচনা-অংশ লিখে থাকতে পারেন। দীর্ঘদিন পর এটির পুনরুদ্ধার হয় এবং বইটির প্রথম প্রকাশক এটি সম্পূর্ণ করার জন্য বিভূতিভূষণকে অনুরোধ করেন।
পুরানো দিনে গঙ্গাসাগর-তীর্থ কেমন ছিল, তার একটা মোটামুটি চিত্ৰ উপন্যাসের সূচনা-অংশ থেকে পাওয়া যায়। বাঘ-কুমীর-বুনো মহিষ-অজগর অধ্যুষিত অবিভক্ত বাংলার ভয়ঙ্কর সুন্দরবনের পরিচিতিও মেলে।
গল্পে সবকিছু ছাপিয়ে বড় হয়ে দেখা দিয়েছে ঐ জায়গার একটি দ্বীপের (নাম কাছিমমারির চর) এক বৃদ্ধের চরিত্র। নায়ক-ছেলেটি বৃদ্ধকে জি ঞজাসা করছে, 'আপনি কাছিমের খোল একত্র করেন,মুক্তা সেচেন না? (তাঁর উত্তর) - 'না কাউকে দেখাই না। অনেক টাকার মাল। টাকা হলে মনে অহঙ্কার আসবে, বিলাসের ইচ্ছা আসবে। এমন সুন্দর জায়গা থেকে হবে চির-নির্বাসন।' এই এক আঁচড়ে ফুটে উঠেছে বৃদ্ধের চরিত্র। বিভূতিভূষণ সৃষ্ট এই চরিত্রটির জন্য অভিযান-কাহিনীটির এক মহত্তর ক্ষেত্রে উত্তরণ ঘটে।
রাতাবারি বিধানসভা কেন্দ্র
রাতাবারি বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তফসিলি প্রার্থীদের জন্য সংরক্ষিত করা হয়।
রাতাবারি (আসন ক্র. ১) করিমগঞ্জ জেলায় অবস্থিত আসাম বিধানসভা সমষ্টির ৫টির  মধ্যে অন্যতম।
রাতাবারি বিধানসভা আসামের অন্যান্য ৭ টি বিধানসভা আসনের যথা:- করিমগঞ্জ জেলায় পাথারকান্দি, করিমগঞ্জ উত্তর, করিমগঞ্জ দক্ষিণ ও বদরপুর  এবং হাইলাকান্দি জেলায় হাইলাকান্দি , কাটলিছেড়া এবং আলগাপুর পাশাপাশি করিমগঞ্জ লোকসভা সমষ্টির অংশ।
নারায়ণোপনিষদ্‌
নারায়ণোপনিষদ্‌ (সংস্কৃত: नारायण उपनिषत्) হল একটি অপ্রধান উপনিষদ্‌। "মুক্তিকোপনিষদ্‌" গ্রন্থে রাম ও হনুমানের কথোপকথনের আকারে তালিকাভুক্ত ১০৮টি উপনিষদের মধ্যে এই উপনিষদের স্থান ১৮শ। হেনরি টমাস কোলব্রুকের ১৯শ শতাব্দীর প্রথম ভাগের সংকলন গ্রন্থে এই উপনিষদ্‌টির স্থান ৩৩তম। এই গ্রন্থটি হিন্দুধর্মের বৈদিক যুগের গ্রন্থ নয়। এটি রচিত হয়েছিল মধ্যযুগে। তবে এই গ্রন্থের রচয়িতার নাম ও কালপঞ্জি সঠিক জানা যায় না। "নারায়ণোপনিষদ্‌" সংস্কৃত ভাষায় রচিত এবং কৃষ্ণ যজুর্বেদের সঙ্গে যুক্ত। এটি ১৪টি বৈষ্ণব উপনিষদের অন্যতম। নারায়ণের (বিষ্ণু) প্রতি ভক্তি এই গ্রন্থের প্রধান প্রতিপাদ্য বিষয়।
পল ডুসেনের মতে, এই উপনিষদ্‌টি সেই সকল উপনিষদ্‌গুলির অন্যতম যেগুলিকে “কাল্ট অফ ফর্মুলা” হিসেবে চিহ্নিত করা যায়। এই জাতীয় উপনিষদে বস্তু ও দর্শনের থেকে একটি নির্দিষ্ট পদ্ধতির দিকে ধ্যান স্থান পরিবর্তন করে। "নারায়ণোপনিষদ্‌" গ্রন্থের পদ্ধতিটি হল, ‘ওঁ নমো নারায়ণায়’ মন্ত্রটি মোক্ষ লাভের পথ। এই মন্ত্রের মাধ্যমে বিষ্ণুর সাজুয্য প্রাপ্ত হওয়া যায়। এই গ্রন্থটিকে অন্যতম মন্ত্র উপনিষদ্‌ মনে করা হয়।
"নারায়ণোপনিষদ্‌" গ্রন্থটির মতে, “সকল দেবদেবী, সকল ঋষি ও সকল জীব নারায়ণ থেকে জাত হয় এবং নারায়ণেই বিলীন হয়।” ডুসেন মনে করেন, সম্ভবত বিভিন্ন যুগের ধর্মগ্রন্থ থেকে পংক্তি চয়ন করে এই গ্রন্থটি সংকলিত হয়েছে।
"নারায়ণোপনিষদ্‌" একটি ক্ষুদ্রায়তন উপনিষদ্‌। এই উপনিষদ্‌ পাঁচটি অধ্যায়ে বিভক্ত।
উপনিষদের প্রথম অধ্যায়ে বলা হয়েছে যে, নারায়ণ প্রাণ (আত্মা, শ্বাস), ইন্দ্রিয় ও মন (চিৎ ও চৈতন্য) সৃষ্টি করেছেন। তিনি বায়ু, জ্যোতি, অপ, অগ্নি, খ ও পৃথিবী – ব্রহ্মাণ্ডের এই উপাদানগুলিও সৃষ্টি করেছেন। তাঁর থেকেই জন্মগ্রহণ করেছেন ব্রহ্ম, রুদ্র, প্রজাপতি, দ্বাদশ আদিত্য, ইন্দ্র, অষ্ট বসু, কাব্যের ছন্দ, সকল ঋষি ও সকল জীব। সকলেই নারায়ণ থেকে জাত হন এবং শেষে নারায়ণেই বিলীন হয়ে যান।
দ্বিতীয় অধ্যায়ে ঘোষণা করা হয়েছে যে, নারায়ণ হলেন অদ্বিতীয়, চিরন্তন ঈশ্বর। তিনি এবং ব্রহ্ম, শিব, শক্র, কাল, সগুণ, নির্গুণ, অন্তস্থ, বহিঃস্থ, সকল ব্রহ্মাণ্ড, অতীয় ও ভবিষ্যৎ সকলই এক।
তৃতীয় ও চতুর্থ অধ্যায়ে বলা হয়েছে যে, "নারায়ণোপনিষদ্‌" পাঠ করা হল ভয়হীন জীবনের পথ, অমরত্ব অর্জন এবং ব্রহ্মজ্ঞান প্রাপ্তি। এই গ্রন্থের মতে, পাঠ্য মন্ত্রটি হল ‘ওঁ নমো নারায়ণায়’। এই মন্ত্রটি ১-২-৫ অক্ষরবিশিষ্ট। এই মন্ত্র পাঠ করলে দীর্ঘ জীবন প্রাপ্ত হওয়া যায় এবং সকল জাগতিক ও আধ্যাত্মিক কামনা পূর্ণ হয়।
পঞ্চম অধ্যায়ে বলা হয়েছে যে, যিনি ‘ওঁ নমো নারায়ণায়’ পদ্ধতিতে পূজা করেন, তিনি বিষ্ণুর স্বর্গে গমন করেন এবং জন্ম ও সংসার থেকে মুক্ত হন। যিনি এই উপনিষদ্‌ পাঠ করেন, তিনি সকল পাপ থেকে মুক্ত হন এবং নারায়ণের সাজুয্য প্রাপ্ত হন। এই গ্রন্থে আরও বলা হয়েছে,
বেঙ্গল মিউজিক কলেজ
বেঙ্গল মিউজিক কলেজ (বিএমসি) হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি সংগীত প্রশিক্ষণ মহাবিদ্যালয়। ১৯৪০ সালে ননীগোপাল বন্দ্যোপাধ্যায় এই মহাবিদ্যালয়টি স্থাপন করেন। ১৯৫৬ সালে এটি কলকাতা বিশ্ববিদ্যালয়ের অনুমোদন লাভ করে। এখানে ভারতীয় শাস্ত্রীয় সংগীতের উপর ইন্টারমিডিয়েট, স্নাতক (সাম্মানিক ও সাধারণ) ও স্নাতকোত্তর পাঠক্রম চালু রয়েছে।
২০০৩ সালে এই মহাবিদ্যালয়ে মাস্টার অফ মিউজিক পাঠক্রম চালু হয়েছে এবং ২০০৯ সালে চালু হয়েছে একটি পিএইচ.ডি. কর্মসূচি। দুটিই কলকাতা বিশ্ববিদ্যালয়ের অনুমোদন প্রাপ্ত।
ক্ষত (চলচ্চিত্র)
ক্ষত ("Khawto" ) ২২ জুলাই ২০১৬-এ মুক্তিপ্রাপ্ত একটি বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, রাইমা সেন, ও পাওলি দাম।
বোয়টিতে প্রসেনজিৎকে একজন লেখকের ভূমিকায় দেখা যাবে। যে একজন অদ্ভুত শক্তির অধিকারী; ভবিষ্যতে কি হবে তা তিনি আগেই বুঝতে পারেন এবং তাই লেখেন। এছাড়াও বোয়টিতে যৌনতা, বিশ্বাসঘাতকতা, ভালবাসা ও সহিংসতায় পরিপূর্ণ।
জয় জিনেন্দ্র
জয় জিনেন্দ্র! (সংস্কৃত: जय जिनेन्द्र, ) হল জৈনদের একটি সাধারণ সম্ভাষণ। এই শব্দবন্ধটির অর্থ ‘শ্রেষ্ট জিনের জয় হোক।’ উল্লেখ্য, জৈন তীর্থঙ্করদের ‘জিন’ বলা হয়।
এই সম্মানপ্রদর্শনের সম্ভাষণটি দুটি সংস্কৃত শব্দ দ্বারা গঠিত: ‘জয়’ ও ‘জিনেন্দ্র’।
চার অধ্যায় (হিন্দি চলচ্চিত্র)
চার অধ্যায় হল ১৯৯৭ সালে মুক্তিপ্রাপ্ত একটি ভারতীয় হিন্দি নাটকীয় চলচ্চিত্র। ১৯৩৪ সালে লিখিত রবীন্দ্রনাথ ঠাকুরের শেষ উপন্যাস "চার অধ্যায়" অবলম্বনে নির্মিত এই ছবিটির চিত্রকাহিনি রচনা ও পরিচালনা করেন কুমার সাহানি।
এই ছবির প্রেক্ষাপট ১৯৩০ ও ১৯৪০-এর দশকের পরবর্তী বঙ্গীয় নবজাগরণ যুগ। ছবির চরিত্রগুলি হল তরুণ বুদ্ধিজীবী ও বিপ্লবী। তাঁরা ভারতের স্বাধীনতা আন্দোলনের সঙ্গে যুক্ত। ছবির বিষয়বস্তু হল ব্যক্তিগত জীবনে রাজনৈতিক ইস্যুগুলির প্রভাব, অন্ধ জাতীয়তাবাদ ও নেতার প্রতি অন্ধ আনুগত্য এবং আদর্শবাদের কুৎসিত দিক।
ছবির অভিনেতা-অভিনেত্রীরা বেশিরভাগই অপেশাদার। এঁরা হলেন নন্দিনী ঘোষাল (কেলুচরণ মহাপাত্রের ছাত্রী এক ওড়িশি নৃত্যশিল্পী), কৌশিক গোপাল (মনস্তত্ত্ববিদ), সুমন্ত চট্টোপাধ্যায় (বিজ্ঞাপন ও মঞ্চ অভিনেতা)।
ক্ষেপণাস্ত্র প্রযুক্তি নিয়ন্ত্রণ গোষ্ঠী
ক্ষেপনাস্ত্র প্রযুক্তি নিয়ন্ত্রণ গোষ্ঠী বা এমটিসিআর হল ক্ষেপনাস্ত্র, রকেট, ড্রোণ প্রভৃতি অস্ত্র নিয়ন্ত্রণ গোষ্ঠী। এই গোষ্ঠী বিশ্বে ক্ষেপনাস্ত্র নিয়ন্ত্রণের এক শক্তিশালী সংগঠন।বর্তমানে এই গোষ্ঠীর সদস্য সংখ্যা ৩৫। সংগঠনটিতে যুক্ত হওয়ার প্রধান শর্ত হল সদস্য দেশটি ৫০০ কেজি ও ৩০০ কিমির বেশি পাল্লার ক্ষেপনাস্ত্র তৈরি করা ও ছোড়া যাবে না।
১৯৮৭ সালে জি৭ গোষ্ঠীর সদস্য জাপান, ব্রিটেন, ফ্রান্স, জার্মানি, ইটালি, কানাডা ও যুক্তরাষ্ট্রকে নিয়ে "এমটিসিআর" প্রতিষ্ঠিত হয়। ২০১৬ সালের ২৭ জুনের আগে গোষ্ঠীটির মোট সদস্য ছিল ৩৪টি। ২০১৬ সালের ২৭ জুন নতুন সদস্য হিসাবে ভারত সংগঠনে যুক্ত হয়।ভারত বর্তমানে সংগঠনটির ৩৫তম পূর্ণ সদস্য।
সংগঠনটির সদস্য সংখ্যা ৩৫।
২০০৭ সালের বাংলাদেশী চলচ্চিত্রের তালিকা
২০০৭ সালে বাংলাদেশে মুক্তিপ্রাপ্ত চলচ্চিত্রের তালিকা।
দ্য রাজ প্যালেস
দ্য রাজ প্যালেস ভারতের রাজস্থানের জয়পুরে অবস্থিত আড়াই শতাব্দীরও অধিক পুরোনো একটি রাজ প্রাসাদ যা বর্তমানে একটি ঐতিহ্যবাহী গ্র্যান্ড হোটেলে রূপান্তরিত করা হয়েছে।
হোটেলটি ভারত সরকার দ্বারা "ভারতের সেরা ঐতিহ্যবাহী হোটেল" এবং ওয়ার্ল্ড ট্রাভেল অ্যাওয়ার্ড দ্বারা পরপর সাত বার "বিশ্বের নেতৃস্থানীয় ঐতিহ্যবাহী হোটেল" হিসাবে ভূষিত এবং পুরস্কৃত হয়েছে। এ সম্পদটি ওয়ার্ল্ড (SLH) এর "স্মল লাক্সারি হোটেল" এর একজন সদস্য। এটা জিকেভি(GKV) গ্রুপ কোম্পানি দ্বারা পরিচালিত, যে কোম্পানীটির তথ্য প্রযুক্তি শিল্পেও পদচারণা রয়েছে।
১৫০৩ খ্রিস্টাব্দে, মহারাজা পৃথ্বীরাজ সিং জি আম্বারের শাসক ছিলেন, যা জয়পুর নির্মিত হওয়ার আগের রাজধানী ছিল । ১৫৬৮ খ্রিস্টাব্দে তাঁর বংশধরদের মধ্যে একজন ঠাকুর মনোহর দাস জি, তৎকালীন অ্যাম্বারের প্রধানমন্ত্রী, যিনি রাজপুত ইতিহাসের সর্বশ্রেষ্ঠ যোদ্ধা ছিলেন । ঠাকুর সাহেব এবং জয়পুরের মহারাজা মানসিং একত্রে ২২ টি যুদ্ধে জয়লাভ করেন । আফগানিস্তানের কান্দাহার যুদ্ধে তিনি শত্রুপক্ষের পতাকা ছিনিয়ে এনে রাজাকে উপহার দেন, বিনিময়ে তিনি আম্বারের সত্যিকারের পতাকা লাভ করেন এবং প্রচুর সম্পদের অধিকারী হন ।
তার বংশধরদের একজন ঠাকুর মোহন সিং জি, যিনি চাউমুর শাসনকর্তা ছিলেন এবং তৎকালীন প্রধানমন্ত্রী ১৭২৭ সালে জয়পুরের প্রথম প্রাসাদ নির্মাণ করেন, যা বর্তমানে “রাজ প্যালেস” নামে পরিচিত । প্রাসাদটিতে এখনও তার ১৬তম প্রজন্মের বংশধররা বাস করে এবং বর্তমানে প্রাসাদটির মালিক রাজকুমারী জয়ন্দ্রা কুমারী ।
প্রিন্সেস জয়ন্দ্রা কুমারীর তত্ত্বাবধানে, ৮০০ শ্রমিকের একটি দল ১৯৯৫ সালে প্রাসাদটির করিডোর, আবাসিক কোয়ার্টার এবং আঙ্গিনায় সংস্কার কাজ শুরু করে ।
আধুনিকায়ন করার পাশাপাশি প্রাসাদটির ঐতিহাসিক গুরুত্ব এবং সৌন্দর্য অক্ষুন্ন রাখা হয় । প্রাসাদটিকে ১৯৯৭ সালের ১০ আগস্ট একটি গ্র্যান্ড ঐতিহ্যবাহী হোটেল হিসাবে চালু করা হয় । স্যুইটে একটি ব্যক্তিগত জাদুঘর প্রতিষ্ঠার মাধ্যমে হোটেলটিতে "মিউজিয়াম স্যুইট" প্রতিষ্ঠা করা হয় যা বিশ্বের যে কোনো হোটেলের ক্ষেত্রে একটি অনন্য নজির । সংস্কারকৃত প্রাসাদটিতে প্রাপ্ত সুবিধাসমূহ যে কোনো অতিথির জন্য যেনো সহজলভ্য হয়, সে দিকে বিশেষ নজর রাখা হয় ।
হোটেলেটি "স্মল লাক্সারি হোটেল অব দ্যা ওয়ার্ল্ড", "ফাইভ স্টার এলায়েন্স" ও "ভিসা লাক্সারি কালেকশন" এর সদস্য হওয়ার মর্যাদা লাভ করে।
শিব নিবাস প্যালেস
শিব নিবাস প্যালেস () রাজস্থানের উদয়পুরের মহারানার পূর্বের বাসভবন, যা পিকোলা হ্রদের তীরে অবস্থিত।
সিটি প্যালেস কমপ্লেক্সের দক্ষিণ দিকে অবস্থিত, এই ভবনটির কাজ মহারানা সজ্জন শম্ভু সিং (১৮৭৪ থেকে ১৮৮৪) শুরু করেন এবং তার উত্তরাধিকারী মহারানা ফতেহ সিং বিংশ শতাব্দীর শুরুতে একটি রাজকীয় গেস্টহাউস হিসেবে এর কাজ সমাপ্ত করেন।
অতিথি ঘর হিসাবে বিভিন্ন সময়ে ভবনটি বিশ্বের বিভিন্ন স্থান হতে আসা অতিথি এবং বিখ্যাত ব্যক্তিদের অবস্থানের স্থান হিসাবে ব্যবহৃত হয়েছে, যেমন ১৯০৫ সালে যুক্তরাজ্যের পঞ্চম জর্জ এবং এডওয়ার্ড দ্যা প্রিন্স অব ওয়েলস প্রমুখ ব্যক্তিত্ব এখানে অবস্থান করেছেন।
১৯৫৫ সালে যে সময় ভাগওয়াত সিং মেওয়ার এর সিংহাসনে উপবেশন করেন, সে সময়টাতে রাজপরিবারের জন্য তাদের সবগুলো রাজকীয় বাসস্থানের খরচ বহন করা ক্রমে ক্রমেই কঠিন হয়ে উঠছিলো, বিশেষ করে সিটি প্যালেস। লেক প্যালেসকে একটি আয়বর্ধক হোটেলে রূপান্তরিত করার সফলতাকে অনুসরণ করে তিনি শিব নিবাস এবং ফতেহ প্রকাশ প্যালেসকেও ঐতিহ্যবাহী লাক্সারী হোটেলে রূপান্তরিত করার সিদ্ধান্ত নেন। দীর্ঘ ৪ বছর রূপান্তর প্রক্রিয়া চালানোর পর ১৯৮২ সালে শিব নিবাসকে একটি হোটেল হিসাবে উন্মুক্ত করা হয়।
রাজবাড়ীরটির ৩ তলা একটি অভ্যন্তরীণ কোর্টইয়ার্ডের মাঝখানে একটি মার্বেল পুল সহকারে একটি অর্ধবৃত্তাকার আকৃতিতে সাজানো হয়েছে। বেলকনি এবং ছাদের উপরের চত্বরগুলো যা বিভিন্ন কক্ষে নিয়ে যায়, সেখান থেকে পিকোলা হ্রদের বাঁধ প্রাচীরের নিচে অবস্থিত বাগানের দক্ষিণ অংশের সৌন্দর্য অবলোকন করা যায়; অপরদিকে পশ্চিমে উপভোগ করা যায়, জাগ মন্দির এবং প্যালেস হ্রদের দৃশ্য। ভবনটি প্রাচীন রাজপুত স্থাপত্য শৈলীর একটি অনন্য নিদর্শন। প্রাসাদটির অভ্যন্তরভাগে গজদন্ত এবং মুক্তা দিয়ে বাঁধানো কারুকাজ শিল্প বিদ্যমান, এছড়াও গ্লাস মোজাইক এবং ফ্রেস্কো পেইন্টিং দ্বারা প্রাসাদের শোভা বর্ধণ করা হয়েছে। এই কারুকাজগুলোর মধ্যে অনেকগুলোই খাজা ওস্তাদ এবং কুন্দল লাল এর দ্বারা করা, যাদেরকে মহারানা গ্লাস মোজাইক শিল্প এবং ফ্রেস্কো পেইন্টিং সম্পর্কে শিক্ষা লাভের জন্য ইংল্যান্ড পাঠিয়েছিলেন।
প্রাসাদটি যখন প্রথম নির্মিত হয়, তখন প্রাসাদটিতে নয়টি স্যুইট ছিল, যার সবগুলো ছিলো নিচতলায়। প্রাসাদটিকে হোটেলে রূপান্তর করার সময় এতে দ্বিতীয় তলায় আরও আটটি নতুন এপার্টমেন্ট যুক্ত করা হয়, যার ফলে বর্তমানে হোটেলটিতে ৩৬ টি গেস্টরুম বিদ্যমান।প্রাসাদটি হোটেলে রূপান্তরিত হওয়ার পর এখানে বিভিন্ন সময়ে রানী দ্বিতীয় এলিজাবেথ, নেপালের রাজা, ইরানের শাহ, এবং জ্যাকুলিন কেনেডির মত বিখ্যাত ব্যক্তিত্বরা আতিথেয়তা গ্রহণ করেছেন।
হোটেলটি এইচআরএইচ (HRH) গ্রুপ অব হোটেলস দ্বারা পরিচালিত হয়, যার মালিক হচ্ছেন বর্তমান মহারানা।
প্রাসাদটি জেমস বন্ড চলচ্চিত্র অক্টোপাসির দৃশ্যে প্রদর্শিত হয়।
পরশুরামের প্রাসাদ
পরশুরামের প্রাসাদ ঐতিহাসিক মহাস্থানগড়ের সীমানা প্রাচীর বেষ্টনীর ভিতরে যেসব প্রাচীন সভ্যতার নিদর্শন আবিষ্কৃত হয়েছে তার মধ্যে অন্যতম। স্থানীয়ভাবে এটি তথাকথিত হিন্দু নৃপতি পশুরামের প্যালেস নামে পরিচিত। পরশুরাম ছিলেন বিষ্ণুর ষষ্ঠ অবতার। তিনি ত্রেতা যুগে বর্তমান ছিলেন। পরশুরামের পিতা জমদগ্নি ব্রাহ্মণ হলেও, মা রেণুকা ছিলেন ক্ষত্রিয়। কঠোর তপস্যা করে তিনি শিবের নিকট হতে পরশু লাভ করেন এবং যুদ্ধবিদ্যা শেখেন।
১৯০৭, ১৯৬১ ও ১৯৯৫ সালে মোট তিন বার এখানে প্রত্নতাত্ত্বিক খনন কাজ পরিচালনা করে তিনটি নির্মাণ যুগের সন্ধান পাওয়া যায়।
১৯৬১ সালে উপরিভাগের ইমারত ভেদ করে দুইটি গভীর খাদ খননের ফলে আরও দুইটি নির্মাণ যুগের ইমারতের ভগ্নাবশেষসহ বহুসংখ্যক উজ্জ্বল মৃৎপাত্রের টুকরা পাওয়া যায়। যা সুলতানি আমলের মৃৎপাত্রের সাথে সাদৃশ্যপূর্ন। অর্থাৎ দ্বিতীয় পর্যায়ের নির্মাণ কাল ১৫শ/১৬শ শতকের বা সুলতানী আমলের বলে প্রত্নতত্ত্ববিদগণ ধারণা করেন। এছাড়া এখানে কোম্পানি আমলের (১৮৩৫-১৮৫৩) দুইটি মুদ্রা পাওয়া গেছে।
সুলতানী আমলের ইমারতের নিচে প্রথম পর্যায়ে নির্মিত ইমারতের ভবনাবশেষসহ পোড়ামাটির চিত্রফলক, প্রস্তর নির্মিত বিষ্ণুপট্টের ভগ্নাংশ ও বহু কড়ি পাওয়া গেছে। প্রথম পর্যায়ে প্রাপ্ত স্থাপত্যের কাঠামো ও প্রত্নবস্তুর সাথে পাল আমলের কাঠামো ও প্রত্নবস্তুর সাদৃশ্য রয়েছে। অর্থাৎ প্রথম পর্যায়ে প্রাপ্ত এ সকল নিদর্শন থেকে ধারণা করা যায়, এখানে অষ্টক শতক বা পাল আমলের নির্মিত ইমারতের ধ্বংসাবশেষ রয়েছে।
উপরের স্তরে অপেক্ষাকৃত আধুনিককালে নির্মিত একটি বিরাট আবাস বাটির সম্পূর্ণ নকশা উন্মোচিত হয়েছে। অন্দর মহলে অবস্থিত ছোট একটি অঙ্গনের দিকে মুখ করে নির্মিত পৃথক পৃথক ৪টি মহল বা অংশের অস্তিত্ব পাওয়া গেছে। মোহগুলোর প্রবেশ পথ সহ বেশ কিছু কক্ষ, সোপান শ্রেণী, সীমানা প্রাচীর এবং পুর্ব ও পশ্চিমে দুটি প্রবেশদ্বার আবিষ্কৃত হয়েছে। মুল প্রবেশদ্বার হচ্ছে পুর্ব পাশের প্রবেশদ্বার। যার দুই পাশে দুইটি প্রহরী কক্ষের নিদর্শন দেখা যায়। উপরিভাগে মোঘল ও ব্রিটিশ আমলে ব্যবহৃত ছোট আকারে ইট, চুন সুরকীর আস্তর, চুনকামের ব্যবহার, গঠনশৈলী ইত্যাদি দেখে অনুমান করা যায় যে, এই ইমারত অষ্টাদশ শতকের শেষদিকে নির্মিত হয়েছিল।
২০১৬ অস্ট্রেলিয়া ক্রিকেট দলের শ্রীলঙ্কা সফর
অস্ট্রেলিয়া জাতীয় ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলংকা সফর করে, যা ২৬ জুলাই থেকে ৯ সেপ্টেম্বর ২০১৬-এ অনুষ্ঠিত হয়।
ছত্রপতি শাহু মহারাজ টার্মিনাস
ছত্রপতি শাহু মহারাজ টার্মিনাস অথবা শ্রী ছত্রপতি শাহু মহারাজ টার্মিনাস মহারাষ্ট্রের কোলহাপুর শহরের প্রধন রেল টার্মিনাস। স্টেশনটি মিরাজ-কোলহাপুর লাইনের প্রান্তিক স্থানক। স্থনকটি বিভিন্ন দ্রুতগামী ট্রেন দ্বার মুম্বাই, কলকাতা, দিল্লী, হায়দ্রাবাদ, আহমেদাবাদ ইত্যাদি ভারতের বড় শহরসমূহের সাথে সংযুক্ত। সাম্প্রতিক ভারতের রেলমন্ত্রী, ২০১৬-১৭ রেলবাজেটে, কেলহাপুর থেকে বৈভববাড়ি একটি নতুন রুট; এবং কোলহাপু-পুণে রুটে বৈদ্যুতিকরণের কথা ঘোষণা করেছেন। এখান থেকে প্রতিদিন মিরাজের জন্য প্যাসেঞ্জার ট্রেন পাওয়া যায়। স্থানকটির নাম কোলহাপুরের মহারাজ শাহু মহারাজের নামে নামকৃত।
† - ভুসাবাল জংশন হোয়ে
তিতে
আদেনর লিওনার্দো বাচ্চি (; জন্ম: ২৫ মে, ১৯৬১) রিও গ্রান্দে দো সাল এলাকার কাক্সিয়াস দো সালে জন্মগ্রহণকারী সাবেক ব্রাজিলীয় ফুটবলার ও ম্যানেজার। বর্তমানে তিনি জাতীয় দলের কোচের দায়িত্ব পালন করছেন। এরপূর্বে বেশ কয়েকটি ক্লাবে খেলাসহ ম্যানেজারের দায়িত্বে ছিলেন। করিন্থিয়ান্সের সাফল্য লাভে ব্যাপক ভূমিকা রাখেন তিতে। দলটিকে ২০০৪ থেকে ২০০৫ এবং ২০১০ থেকে ২০১৩ সাল পর্যস্ত প্রশিক্ষণ প্রদান করেন। এ সময়ে দলটি প্রথমবারের মতো কোপা লিবার্তাদোরেস ও দ্বিতীয়বারের মতো ফিফা ক্লাব বিশ্বকাপের শিরোপা জয় করতে সক্ষম হয়। এরপর ২০১৫ থেকে ২০১৬ সালের জুনের পূর্বে কোচের দায়িত্ব গ্রহণের পূর্ব পর্যন্ত আধুনিক ফুটবল নিয়ে ব্যাপক গবেষণা করেন।
১৯৭৮ সালে কাক্সিয়াস ক্লাবের মাধ্যমে খেলোয়াড়ী জীবনের সূত্রপাত ঘটে তাঁর। ১৯৮৪ সালে এস্পোর্তিভো দে বেন্তো গঙ্কালভেসে চলে যান। ১৯৮৫ সালে পর্তুগুইসায় স্থানান্তরিত হন। ১৯৮৬ থেকে ১৯৮৮ মেয়াদে গুয়ারানিতে চলে যান। এ সময়েই তিনি তাঁর খেলোয়াড়ী জীবনের সেরা সফলতা লাভ করেন। ১৯৮৬ সালের ক্যাম্পিওনাতো ব্রাসিলেইরো সিরিএ, ১৯৮৭ সালের কোপা ইউনিয়াও এবং ১৯৮৮ সালের সাঁও পাওলো স্টেট চ্যাম্পিয়নশীপের শিরোপা জয়ী দলের অন্যতম সদস্য ছিলেন তিনি। কিন্তু ২৭ বছর বয়সে হাঁটুর আঘাতপ্রাপ্তিতে তাঁর খেলোয়াড়ী জীবনের অকাল সমাপ্তি ঘটে। এরফলে তিনি তাঁর পায়ের কার্যক্ষমতা হারিয়ে ফেলেন।
তিতের প্রথম ম্যানেজারের চাকুরী ছিল ১৯৯০ সালে গারিবল্ডি শহরের গুয়ারানিতে। এরপর তিনি ভেরানোপোলইস, ইপিরাঙ্গা দে এরিচিম এবং জুভেন্তাদে এ দায়িত্বে ছিলেন।
করিন্থিয়ান্স থেকে চলে আসার পর আধুনিক ফুটবলকে ঘিরে অগ্রসর হন। এ সময়ে তিনি আমন্ত্রণ পেলেও প্রত্যাখ্যান করেন। ২০১৪ সালের ফিফা বিশ্বকাপসহ বেশ কিছুসংখ্যক খেলা পর্যবেক্ষণ করেন। এছাড়াও আর্সেনালসহ বেশ কয়েকটি ক্লাবও পরিদর্শন করেন এবং কার্লো অ্যান্সেলত্তি'র রিয়াল মাদ্রিদে যান।
তাঁকে ব্রাজিলের নতুন কোচের মর্যাদার বিষয়টি কেবলমাত্র সময়ের ব্যাপার ছিল। এসময়ে জাপান দলেরও আমন্ত্রণ পান তিনি। কিন্তু দুঙ্গাকে জাতীয় দলের কোচ হিসেবে মনোনয়ন দেয়া হয়। এমনকি জাপান দলের সাথেও কোন আলাপ-আলোচনায় বসেননি তিনি। ১৫ ডিসেম্বর, ২০১৪ তারিখে করিন্থিয়ান্সের ম্যানেজার হিসেবে ফিরে আসার ঘোষণা দেন তিনি। ২০১৫ সালে ক্যাম্পিওনাতো ব্রাসিলেইরো সিরিএ প্রতিযোগিতার ইতিহাসে সেরা সাফল্য লাভে সক্ষম হন তিনি।
২০১৬ সালে কোপা আমেরিকার শতবার্ষিকী প্রতিযোগিতায় দলের বিপর্যয়ের প্রেক্ষিতে দুঙ্গা'র উপর ফেডারেশনের ক্ষোভ পরিলক্ষিত হয়। এরফলে তাঁর পরিবর্তে জুন, ২০১৬ সালে তিতেকে ব্রাজিল দলের কোচ হিসেবে নিয়োগ দেয়া হয়।
রাণী চেন্নাম্মা এক্সপ্রেস
রাণী চেন্নাম্মা এক্সপ্রেস ব্যাঙ্গালোর থেকে মহারাষ্ট্রের কোলহাপুর গামী একটি প্রাত্যহিক ট্রেন। এটি দক্ষিণ-পশ্চিম রেল'র উল্লেখ্য ট্রেনগুলির একটি; যাতে উচ্চমানের বগি সহ উন্নত লোকোমটিভ ইঞ্জিন ব্যবহার করা হয়েছে। ট্রেনটি দৈনিক পরিচালিত হয় এবং ৭৯৭ কিমি পথ অতিক্রমণ করে।
ট্রেনটি কর্ণাটকের ব্যাঙ্গালোর থেকে উত্তরে হুবলি-ধরওয়াড় ও বেলগাঁও পর্যন্ত সারারাত চলে। ট্রেনটি ২১:১৫তে ব্যাঙ্গালোর থেকে রওয়ানা হয় ০৫:৩০এ হুবলি পার করে এবং ১৩:৪০এ কোলহাপুর পৌছয়।
ট্রেনটি কর্ণাটক'র বিভিন্ন শহরগুলিকে সংযুক্ত করে যেমন, হুবলি, ধরওয়াড়, বেলগাঁও, হাবেরী, দাবাংগের ও টুমকুর থেকে ব্যাঙ্গালোর।
ট্রেনটির নামকরণ করা হয় রাণী চেন্নাম্মার নামানুসারে। যিনি ভারতে রাজ্য কর্ণাটকের উত্তরাংশের রাণী ছিলেন। রাণী চেন্নাম্মা একজন সাহসী, বীর রাণী ছিলেন যিনি তার রাজকর্ম কিত্তুর থেকে পরিচালনা করতেন।